Document ID: 32014D0491

ΑΠΌΦΑΣΗ 2014/491/ΚΕΠΠΑ ΤΟΥ ΣΥΜΒΟΥΛΊΟΥ
της 22ας Ιουλίου 2014
για την τροποποίηση της απόφασης 2013/189/ΚΕΠΠΑ για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4,
Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
Εκτιμώντας τα ακόλουθα:
(1)
Στις 22 Απριλίου 2013, το Συμβούλιο εξέδωσε την απόφαση 2013/189/ΚΕΠΠΑ (1) για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ).
(2)
Η απόφαση 2013/189/ΚΕΠΠΑ προβλέπει ποσό δημοσιονομικής αναφοράς που προορίζεται για την κάλυψη των δαπανών της ΕΑΑΑ κατά τους πρώτους 12 μήνες ύστερα από τη σύναψη της χρηματοδοτικής συμφωνίας, από 1ης Αυγούστου 2013 έως 31 Ιουλίου 2014.
(3)
Στις 25 Μαρτίου 2014, η διευθύνουσα επιτροπή που συστάθηκε με την απόφαση 2013/189/ΚΕΠΠΑ συμφώνησε ότι θα πρέπει να ευθυγραμμιστεί το χρονικό διάστημα που καλύπτεται από τη χρηματοδοτική συμφωνία με την ετήσια λογιστική περίοδο, από 1ης Ιανουαρίου έως 31 Δεκεμβρίου, ώστε να απαιτείται μία μόνο σειρά λογαριασμών από το 2016.
(4)
Θα πρέπει να καθορισθεί νέο ποσό δημοσιονομικής αναφοράς για το χρονικό διάστημα από την 1η Αυγούστου 2014 έως τις 31 Δεκεμβρίου 2015.
(5)
Η απόφαση 2013/189/ΚΕΠΠΑ θα πρέπει επομένως να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 16 παράγραφος 2 της απόφασης 2013/189/ΚΕΠΠΑ αντικαθίσταται από το ακόλουθο κείμενο:
«2. Το ποσό δημοσιονομικής αναφοράς που προορίζεται για την κάλυψη των δαπανών της ΕΑΑΑ κατά τους πρώτους 12 μήνες ύστερα από τη σύναψη της χρηματοδοτικής συμφωνίας η οποία αναφέρεται στην παράγραφο 3 είναι 535 000 EUR.
Το ποσό δημοσιονομικής αναφοράς που προορίζεται για την κάλυψη των δαπανών της ΕΑΑΑ, για την περίοδο από 1ης Αυγούστου 2014 έως 31 Δεκεμβρίου 2015, ανέρχεται σε 756 000 EUR.
Τα ποσά δημοσιονομικής αναφοράς που προορίζονται για την κάλυψη των δαπανών της ΕΑΑΑ σε μεταγενέστερες περιόδους καθορίζονται από το Συμβούλιο.».
Άρθρο 2
Έναρξη ισχύος
Η παρούσα απόφαση αρχίζει να ισχύει την ημερομηνία της έκδοσής της.
Βρυξέλλες, 22 Ιουλίου 2014.

Labels: 12
15